Защото я обичам, аз се пазя
Защото я обичам, аз се пазя,
аз крия да не знае тя това –
и да не се издам със своя поглед,
говоря ѝ с наведена глава.

Тогаз аз се боя да не узнае
защо лицето ми се червени,
че, може би, не ще е тъй засмена,
и, може би, от мене ще страни.

Защото я обичам, аз се пазя,
аз крия да не знае тя това –
и да не се издам със своя поглед,
говоря ѝ с наведена глава.

Стихотворения на Стамен Панчев